Denominación de Orixe Ribeiro

A Denominación de Orixe Ribeiro é unha das cinco cinco zonas con denominación de orixe para os seus viños existentes en Galiza. O viño que produce a zona coñécese internacionalmente como ribeiro.

 Datos técnicos 
A denominación de orixe distribúese polos vales dos ríos Arnoia, Avia e Miño, co que se delimitan tres subzonas dentro da mesma denominación de orixe.

A produción de viño ocupa unhas 2 646 hectáreas e agrupa 107 adegas e colleiteiros, nas que traballan 1 725 viticultores. Os datos para 2017 eran respectivamente 2 500 ha, 115 e 5 500. A produción superou os 11 millóns de quilos de uva anuais en 2016 e 14 de media.

 Tipo de uva 
A uva admitida dentro da denominación de orixe Ribeiro é: 
Uva branca: treixadura, torrontés, palomino, godello, caiño branco, loureiro, albariño, lado, albilla.
Uva tinta: caíño, sousón, ferrón, mencía, brancellao, garnacha.

Tamén se produce dentro da denominación de orixe o viño tostado.

 Consello regulador 
A denominación de orixe é a máis antiga de Galicia, e remóntase ao ano 1932, que foi considerado con rango de lei en 1933. O Consello regulador creouse en 1956 por unha orde ministerial que foi modificada xa varias veces, a última  en 2009.

O presidente do consello regulador é Juan Manuel Casares.

 Notas 

 Véxase tamén 
 Ligazóns externas 
Páxina web do C.R.
Vídeo sobre os Colleiteiros do Ribeiro

Categoría:Viños de Galicia
Categoría:Denominacións de Orixe de Galicia
Categoría:Viños con denominación de orixe